als_Latn dik_Latn sag_Latn
Zvicër, vriten 2 persona, dyshohet se janë shqiptarë
Dy persona janë vrarë dhe një tjetër ka mbetur i plagosur rëndë në një atentat të ndodhur në Bazel të Zvicrës.
Raportimet e para të mediave vendase hedhin dyshime se 2 viktimat e sulmit janë shqiptarë, por kjo ende nuk është konfirmuar.
Rreth orës 20:15 të së enjtes, në Bazel, në një lokal me emrin “Cafe 56” janë dëgjuar të shtëna me armë.
Si rezultat janë vrarë dy persona, ndërsa një tjetër ka mbetur me plagë të rënda, bën të ditur Prokuroria Publike e Kantonit të Bazelit për mediat zvicerane. Autorët kanë ikur nga vendi i ngjarjes dhe përkundër një aksioni të gjerë policor ata ende nuk janë kapur.
Rrjedha e ngjarjes, sipas njohurive të deritashme të prokurorisë dhe policisë, ka qenë kjo: dy persona, meshkuj, kanë hyrë në lokalin e përmendur dhe kanë qëlluar disa herë me armë, transmeton albinfo.ch.
Pas aktit të kryer ata janë larguar në drejtim të stacionit “Badischer Bahnhof”. Në lokal ka pasur edhe njerëz të tjerë, të cilët kanë shpëtuar të palënduar.
Ende nuk është arritur të identifikohen dy të vrarët dhe i plagosuri rëndë. Media shqiptare ndërkohë shkruajnë duke iu referuar burimeve jozyrtare se bëhet fjalë për shqiptarë. Ato madje raportojnë për 4 viktima, të gjithë shqiptarë!
Nga ana tjetër, burimet zvicerane, si zyrtarët ashtu edhe mediat, nuk japin ndonjë element që të mund të kuptohet përkatësia etnike e palëve të përfshira në konflikt.
als_Latn als_Latn als_Latn als_Latn als_Latn als_Latn als_Latn als_Latn als_Latn